K O R R A L D U S

Haapsalu,		    	     19. juuni 2013 nr 393

Loa andmine avaliku ürituse 
korraldamiseks ja tänavate sulgemiseks 
(American Beauty Car Show 2013)

Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirja punktist 4.3, Haapsalu Linnavaoligu 26.02.2010.a määruse nr 6 „Teede ja tänavate sulgemise maks“ § 7 lg 1 p 2 ja haldusmenetluse seadusest Haapsalu Linnavalitsus 

k o r r a l d a b:

1.	Lubada OÜ-l Montenero korraldada  Lossiplatsil, Piiskopilinnuses, Krahviaias „American Beauty Car Show 2013“. Ürituse toimumisaeg 12.07.2013 kell 20.00 – 24.00; 13.07.2013 kell 12.00 – 24.00; 14.07.2013 kuni kell 12.00.
2.	Lubada sulgeda 12.07.2013 kell 06.00 – 14.07.2013 kell 12.00 Kooli tn ja Lossiplats ürituse korraldamiseks. Tasu tänavate sulgemise eest mitte võtta. Liikluse ümberkorraldamise eest vastutab OÜ Montenero. 
3.	Ürituse ajal tagab avaliku korra ja avaliku korra eeskirja täitmise OÜ Meeskond Security.
4.	Korraldajal tagada territooriumi korrashoid ja üritusejärgne koristus.
5.	Lubada kasutada Krahviaia parki telkimise korraldamiseks. Telkimise korraldamisel arvestada Keskkonnaameti poolt esitatud nõudeid: 1) telklas on keelatud autodega liikumine väljaspool teid ja parklaid, 2) telkimine väljaspool tähistatud telkimisala, 3) lõkke tegemine, 4) muru ja puude rikkumine, 5) prügi mahapanek.
6.	Korraldaja peab reguleerima telklas liiklust vastavalt p 5 esitatud nõuetele ja informeerima telkla kasutajaid nimetatud piirangutest.
7.	Lossiplatsiga piirneva pargi kasutamisel järgima p 5 esitatud nõudeid va telkimise kohta esitatud nõuded.
8.	Korraldajal teavitada avalikkust liikluse sulgemisest ajalehes „Lääne Elu“ ja infoportaalis „Läänlane“. Linnavalitsuse kultuuri- ja avalike suhete spetsialistil avaldada info liiklusskeemi kohta Haapsalu linna veebilehel.
9.	Korraldus jõustub teatavakstegemisest.

Urmas Sukles
Linnapea					Erko Kalev
					Linnasekretär